**Topias Leinonen** (s. 19. heinäkuuta 2004 Jyväskylä) on suomalainen jääkiekkomaalivahti, joka edustaa SM-liigajoukkue JYPiä.

Ura
---

### Seuraura

Leinonen aloitti jääkiekkoilun Tampereen Ilveksessä, kun hänen isänsä Tero pelasi tuolloin seurassa. Leinonen siirtyi E-juniori-ikäisenä JYPiin. Kaudella 2018–2019 hän pelasi vuoden "alaikäisenä" seuran C-nuorissa. Kesäkuussa 2019 Leinonen teki JYPin kanssa nelivuotisen juniorisopimuksen. Kauden 2019–2020 hän pelasi vuoden "alaikäisenä" seuran B-nuorissa. Kaudella 2020–2021 Leinonen pelasi jo 16-vuotiaana suurimman osan JYPin U20-joukkueen otteluista, vaikka hän jakoi varsin tasaisesti joukkueen torjuntavastuun Juho Helanderin ja Leevi Mäkelän kanssa. Huhtikuussa 2021 Leinonen nostettiin loukkaantumisten varalta loppukaudeksi JYPin SM-liigajoukkueen harjoitusvahvuuteen. Hän ei kuitenkaan mahtunut kertaakaan joukkueen kokoonpanoon.

Kauden 2021–2022 Leinonen aloitti JYPin U20-joukkueessa. Hän teki SM-liigadebyyttinsä 19. marraskuuta 2021 Oulun Kärppiä vastaan, kun Leinonen vaihdettiin Markus Ruusun tilalle JYPin maalinsuulle ajassa 28.53, kun Kärpät siirtyi ottelussa 1–3-johtoon. Hän torjui 31.07 minuutin aikana 12 kertaa, mutta Leinonen kuitenkin päästi taakseen peräti seitsemän maalia. Kärpät voitti ottelun lopulta murskalukemin 1–10, mistä tuli joukkueen seurahistorian kaikkien aikojen suurin tappio kotona. Ensimmäisen SM-liigaottelunsa aloittavana maalivahtina Leinonen pelasi 9. maaliskuuta 2022 vieraissa Turun Palloseuraa vastaan. Hän torjui varsinaisella peliajalla ja jatkoajalla 29 kertaa ja päästi taakseen kolme maalia. Ottelu eteni voittomaalikilpailuun, jossa Leinonen päästi TPS:n kahdesta yrityksestä taakseen yhden maalin, jonka myötä JYP hävisi ottelun lopulta lukemin 4–3. Siirtotakarajalla helmikuussa 2022 hän nousi JYPin pääasialliseksi kakkosmaalivahdiksi Kanstantsin Šostakin aisapariksi, kun Ruusu siirtyi Ruotsiin. Leinonen pelasi kauden aikana SM-liigassa neljässä runkosarjaottelussa. Hän pelasi miesten pelejä myös kaksi ottelua lainalla Mestis-joukkue KeuPa HT:ssä.

Buffalo Sabres varasi Leinosen toisella kierroksella 41. pelaajana NHL:n varaustilaisuudessa 2022. Hän oli koko varaustilaisuuden ensimmäisenä varattu maalivahti. Leinonen torjui JYPissä SM-liigauransa ensimmäisen nollapelin kauden 2022–2023 kolmannessa ja uransa seitsemännessä ottelussaan 24. syyskuuta 2022 SaiPaa vastaan. Hän torjui SaiPan 2–0-voittoon päättyneessä ottelussa 12 kertaa. Kalle Koskinen valitsi Leinosen ottelun Alumnien tähtien ykköstähdeksi. Leinonen pelasi kauden aikana SM-liigassa kahdeksan runkosarjaottelua. Hän pelasi kauden aikana miesten pelejä myös kaksi ottelua lainalla KeuPa HT:n Mestis-joukkueessa. Suurimman osan kaudestaan Leinonen pelasi kuitenkin JYPin U20-joukkueessa.

Kesällä 2023 Leinonen loukkaantui ja hän oli kaudella 2023–2024 sivussa aina marraskuulle asti, jolloin Leinonen siirtyi JYPin U20-joukkueen vahvuuteen. Myöhemmin samassa kuussa seura vuokrasi hänet viikoksi KeuPa HT:n Mestis-joukkueeseen, jossa Leinonen pelasi kaksi ottelua. Vastaavasti KeuPan sopimusmaalivahti Ēriks Vītols vietti viikon JYPin vahvuudessa. Leinonen pelasi JYPin SM-liigajoukkueessa kuudessa ottelussa. Kevätkaudella hän liittyi U20-joukkueen vahvuuteen, kun joukkue kärsi maalivahtipulasta ja eteni pudotuspeleihin.

### Maajoukkueura

Leinonen pelasi alle 18-vuotiaiden MM-kilpailuissa vuonna 2022, jolloin hän voitti pronssia. Leinonen valittiin Ruotsia vastaan pelatun välieräottelun päätteeksi Suomen ottelun parhaaksi pelaajaksi. Hänet valittiin myös alle 18-vuotiaiden MM-kisaehdokkaaksi vuoden 2021 turnaukseen, mutta Leinonen kuitenkin putosi lopullisesta kisajoukkueesta. Hän edusti Suomen alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Leinonen voitti kultaa.

Leinonen edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Yhteensä hän on pelannut neljä nuorten ja 22 poikien maaottelua.

Leinonen valittiin Pohjola-leirin arvokkaimmaksi pelaajaksi, parhaaksi maalivahdiksi ja tähdistökentälliseen vuonna 2019.

Muuta
-----

Leinonen on toisen polven SM-liigamaalivahti, sillä hänen isänsä Tero pelasi omalla urallaan pudotuspelit mukaan lukien yhteensä 139 SM-liigaottelua JYPissä ja Tampereen Ilveksessä. Tero Leinonen loi pääsarjauraa myös Ruotsissa, Tšekissä, Italiassa ja Saksassa.

Leinonen on maininnut esikuvakseen Pekka Rinteen.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2020–2021 | JYP | U20-SM | 15 |  |  |  |  | 41 |  |  | 89,5 | 3 |  |  |  | 8 |  | 2.67 | 86,0 |
| 2021–2022 | JYP | U20-SM | 21 | 9 | 10 | 0 |  | 48 | 2 | 2.28 | 91,6 | – | – | – | – | – | – | – | – |
|  | JYP | SM-liiga | 4 | 0 | 1 | 2 | 215 | 18 | 0 | 5.02 | 82,5 | – | – | – | – | – | – | – | – |
|  | KeuPa HT | Mestis | 2 | 1 | 1 | 0 | 95 | 5 | 0 | 3.15 | 86,1 | – | – | – | – | – | – | – | – |
| 2022–2023 | JYP | U20-SM | 23 | 12 | 10 | 0 | 1303 | 59 | 1 | 2.72 | 88,5 | – | – | – | – | – | – | – | – |
|  | JYP | SM-liiga | 8 | 1 | 5 | 1 | 390 | 20 | 1 | 3.08 | 85,8 | – | – | – | – | – | – | – | – |
|  | KeuPa HT | Mestis | 2 | 1 | 1 | 0 | 117 | 7 | 0 | 3.61 | 86,8 | – | – | – | – | – | – | – | – |
| 2023–2024 | JYP | U20-SM | 4 | 1 | 3 | 0 | 239 | 13 | 0 | 32.8 | 87,1 | 7 | 3 | 4 | 388 | 18 | 1 | 2.78 | 89,2 |
|  | JYP | SM-liiga | 6 | 0 | 4 | 1 | 333 | 23 | 1 | 4.14 | 84,4 | – | – | – | – | – | – | – | – |
|  | KeuPa HT | Mestis | 2 | 0 | 2 | 0 | 119 | 9 | 0 | 4.53 | 85,0 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2022 | U18 | 5 | 3 | 2 | 299 | 13 | 0 | 2.61 | 89,7 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Topias Leinonen**.
* Topias Leinonen The Internet Hockey Databasessa (englanniksi)
* Topias Leinonen Eurohockey-sivustolla (englanniksi)
* Topias Leinonen *Elite Prospects*. Everysport Media Group AB.  (englanniksi)

### Viitteet

1. ↑  Korkalainen, Jere: Tuleeko NHL:n varaustilaisuuden lupaavin maalivahti JYPistä? – "Totta kai se olisi hienoa" *jypliiga.fi*.  21.6.2022. JYP Jyväskylä Oy. Viitattu 27.6.2022.
2. 1 2  JYP Kausikirja 2021 – Topias Leinonen 34 *jypliiga.fi*.  4.9.2021. JYP Jyväskylä Oy. Viitattu 19.11.2021.
3. 1 2  Tilastot - Topias Leinonen *liiga.fi*. Jääkiekon SM-liiga Oy. Viitattu 27.3.2024.
4. 1 2 3 4 5 6 7 8  Topias Leinonen *Elite Prospects*. Everysport Media Group AB.  (englanniksi)
5. ↑  Pohjola-leiriltä kuusi JYP pelaajaa U16 maajoukkueen testileirille *jypjuniorit.fi*.  4.3.2019. JYP Juniorit ry. Viitattu 19.11.2021.
6. ↑  JYP sopimuksiin junioreidensa kanssa – Jääkiekkolupausten Talenttitalli Jyväskylään *jypliiga.fi*.  10.6.2019. JYP Jyväskylä Oy. Viitattu 19.11.2021.
7. ↑  Hokkanen, Antti: Konnekuljetuksen otteluennakko: "Kun pelit vähenevät, alkaa olla kevättä rinnassa" *jypliiga.fi*.  3.4.2021. JYP Jyväskylä Oy. Viitattu 19.11.2021.
8. ↑  Tilastot *liiga.fi*.  18.11.2021. Jääkiekon SM-liiga Oy. Viitattu 19.11.2021.
9. ↑  Saarinen, Joska: JYPin kanadalaissentteri sortui todella rumaan temppuiluun Kärppiä vastaan – JYPille historiallinen 1–10-tappio *yle.fi*.  18.11.2021. Yleisradio Oy. Viitattu 19.11.2021.
10. ↑  JYP - Kärpät, 18.11.2021 *liiga.fi*.  9.3.2022. Jääkiekon SM-liiga Oy. Viitattu 9.3.2022.
11. ↑  Savonen, Ilari: Suomalaisilla hieno hetki NHL:n varaustilaisuudessa – ensimmäinen maalivahti huudettiin SM-liigasta *MTVuutiset.fi*.  8.7.2022. Telia Company AB. Viitattu 10.7.2022.
12. ↑  Korkalainen, Jere: Sitoutunut JYP pelasi tulokasvahdille historiallisen illan – "Tavallaan aika helppo peli" *jypliiga.fi*.  24.9.2022. JYP Jyväskylä Oy. Viitattu 25.9.2022.
13. ↑  JYP - Saipa, 24.9.2022 *liiga.fi*.  24.9.2022. Jääkiekon SM-liiga Oy. Viitattu 25.9.2022.
14. ↑  Jokinen, Oskari: NHL-lupaus Topias Leinonen on palautunut loukkaantumisistaan eikä ole moksiskaan ulkopuolelta tulevista odotuksista *Jatkoaika.com*.  25.11.2023. Jatkoaika r.y. Viitattu 27.3.2024.
15. ↑  Löfman, Heikki: JYP ja KeuPa laittavat veskarit vaihtoon – Topias Leinonen vuokralle keuruulaisten paitaan *ksml.fi*.  22.11.2023. Keski-Suomen Media Oy. Viitattu 27.3.2024.
16. ↑  JYP U20 joukkueen vahvuuteen liittynyt Topias Leinonen kertoo tuoreimmat kuulumisensa. *facebook.com*.  7.3.2024. JYP Jyväskylä Oy. Viitattu 27.3.2024.
17. ↑  BEST PLAYER OF THE GAME SELECTED BY THE TEAM (pdf) *iihf.com*.  1.5.2022. IIHF. Viitattu 2.5.2022. (englanniksi)
18. ↑  Pikkuleijonien MM-ehdokkaiden nimilista julki – MM-joukkueelle sinetti 17.4. *Leijonat.fi*.  8.4.2021. Suomen Jääkiekkoliitto ry – Finlands Ishockeyförbund rf. Viitattu 6.12.2021.
19. ↑  Tero Leinonen *Elite Prospects*. Everysport Media Group AB.  (englanniksi)

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta